Timessunam n imazighen
Turi t’: Mayssa Racida (Bentveyyeb,
nnadvûr)
Mkur
aydud itwassen s izvewran n tmessunam nnes, timessunam idjan d timegga n ufgan
s ixf nnes, afgan a ak marra min d as d yunnudven d ticri nnes ak wakud
(temps) zeg umsvawadv nnes ak midden d wemsvawadv nnes ak marra tighawsiwin
idjan di tudart zeg: Warrudv zi matca zi reqyum zi wsegdud (solennité d' une
fête) zi wemsvawadv jar wayduden.......atg.
Imazighen n tamezgha msarwasent tmessunam nsen s wattvas waxxa dinni
taneflit (développement) deg ixarrisven nsen, dinni ura d icten n ticri ak
wakud simmal, mammec ghar sen ij n wemdurruo ak umaynu (nouveau) di marra
timsal (choses), maca ak marra manaya ntaf iten oad cedden msezdayen ghar
tmessunam i d remden i d ctin xef inuba imezwura id ijjint timessunam a.
Timessunam ak issegwussa ioeddan xaf sent dakwarent d ict n tirizi nigh d
txabect (trésor) zi tugherma (civilisation) n waydud mani mma yedja nigh
mkur akud i di yiri.
Aydud amazigh netta d ijjen izvlem (distinguer) u yetwassen s tmessunam
attvasv d tirizi, day s timessunam iqqimen oad ddarent ghar wayduden di marra
yamadval n imazighen, day sent tinni yetwattun nigh udfent xaf sent tinnedvni
d timayna zeg wayduden nnedvni hewsen tent.
Mammec dinni timessunam temsarwasent, ca zzay sent temsvebdvant zi tmurt
ghar tmurt ad wcegh ij n umacnaw netta d arrudv, ntaf arrudv nigh reqyum
temsvebdvan zi dcar ghar wennedvni d zi tmazirt ghar tennedvni, mara necsi d
arrudv n temghart n arrif ntaf itemsvebdva xef
warrudv n temghart di Sus u yamenni di
Reqbayer di Dzayar amenni di Tunes di Mali...atg. Maca din ca zi tmessunam
tghimant s yij n wudem ghar marra imazighen amacnaw: Asemmî n ca n imaccaten d
tmegga n ufus d usegdud n tfeskiwin.....atg.
Ad dewregh ad ssarghegh tfawt xef ca zi tmessunam ghar wayduden
irifeyyen, minzi timessunam a itmewca yasent ij n wazal d ameqran mammec itnam
itent u akid sent wefgan zeg ass ghar wennedvni itaca akid sent di marra min
itegg d timesrayin di tudart nnes tawessant.
Zi tmessunam iqqimen oad ghar ca n redcur amecnaw: Asegdud n tfeskiwin am
nnayer nigh "assegwass n imazighen" d toacurt d rmurud d tfeska tameqrant d
tmezvyant d toinsvart....atg, mkur icten zzay sent twassen s reqyum nnes d
matca nnes d usegded zzay s adriz n yicten itemsvebdva xef icten, mammec dinni
timeghriwin d wuraren i di tadfen swabeo d imextan d zyaret n imrabdven d
tutra n wenzar d waddud n urum d reftuhat i di teggen tamunit seddaren
timessunam nsen ura i rmuddar nsen amecnaw: Tarwa n tfunast .
kab_Latn lit_Latn twi_Latn swh_Latn kab_Latn kab_Latn kab_Latn als_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn